হাশিমা দ্বীপটি জাপানের দক্ষিণে নাগাসাকি নগরী থেকে ১৫ কিলোমিটার (৯ মাইল) দূরে অবস্থিত। এটি নাগাসাকি প্রিফেকচারের ৫০৫টি জনবসতিহীন দ্বীপের মধ্যে অন্যতম। এই দ্বীপটির লক্ষণীয় বৈশিষ্ট্যগুলো হলো এতে রয়েছে অসংখ্য পরিত্যক্ত ভবন, প্রকৃতির কারণে যেগুলোর এখনো কোন ক্ষতি হয়নি, এবং চারদিকের সমুদ্র দেয়াল। দ্বীপটি জাপানের দ্রুত শিল্পায়নের প্রতীক হয়ে আছে। এটি জাপানের অন্ধকার ইতিহাসের প্রতীকও বটে। কেননা দ্বিতীয় বিশ্বযুদ্ধের আগে ও পরে এখানে লোকদের থেকে বাধ্যতামূলক শ্রম নেয়া হতো।